Para outras páxinas con títulos homónimos véxase: Prusia (homónimos).

O **Ducado de Prusia** foi un Estado fundado en 1525 na parte oriental da rexión histórica de Prusia, cando o gran Mestre da Orde, Albert de Hohenzollern se converteu ao protestantismo, secularizou a Orde e se transformou no primeiro Duque de Prusia, vasalo de Polonia.

O ducado persistitu até que, despois de 1618, a liña sucesoria dos duques se extinguira, pasando a propiedade dos seus estados aos seus parentes os Hohenzollern de Brandeburgo, que uniron ambos os Estados (o Ducado e a Marca de Brandeburgo, cuxa unión formou en 1701 o Reino de Prusia, desvinculado xa de calquera relación feudal con Polonia.

Historia
--------

### Fundación do ducado

A fundación do ducado de Prusia foi o resultado dunha negociación emprendida, co asesoramento de Martiño Lutero, por Albert de Brandenburgo-Ansbach, trixésimo sétimo Gran Mestre da Orde Teutónica, para salvar as posesións do Estado Teutónico que el dirixía. Albert entón negociou con Sexismundo I de Polonia, que era, ademais, o seu tío, un acordo que lle permitiu converterse á relixión luterá e secularizar Estado dos cabaleiros teutónicos.

*A homenaxe prusiana*, óleo sobre tea de Jan Matejko (1882), Museo Nacional de Cracovia.  
Sexismundo I de Polonia, rei de Polonia-Lituania, deu en feudo o Ducado de Prusia a Albert de Brandeburgo-Ansbach en 1525.
En contrapartida, o territorio que quedou nas mans da Orde, en virtude do tratado de Toruń de 1466, transformáronse no ducado hereditario de Prusia, vasalo do Reino de Polonia.

O 5 de abril de 1525 asinouse o tratado de Cracovia entre o Ducado e o Reino de Polonia. A capital do ducado foi situada en Königsberg. Este tratado significou a secularización máis significativa dun estado monástico naquela época.

Este acordo dei lugar á ruptura coa Orde de Livonia, que era unha Orde independente dentro da teutónica e a perda dos territorios do norte (actuais Estonia e Letonia).

Ademais, Albert de Brandenburgo foi convocado perante a xustiza polo Tribunal Imperial, pero non se presentou. En consecuencia, foi expulsado do Sacro Imperio Romano Xermánico.

Pero os príncipes alemáns, moi preocupados polo tumulto da Reforma, a rebelión dos campesiños (*Bauernkrieg*) e as guerras contra o Imperio otomán, non aplicaron a proscrición e o anoxo contra el decaeu en pouco tempo.

### Un ducado de existencia fráxil e curta

O Ducado de Prusia (raiado) durante a segunda metade do século XVI. A parte en rosa é a **Prusia real**, pertencente ao Reino de Polonoia.
Os primeiros anos do reinado de Albert de Brandenburgo foron prósperos. Aínda que tivo algúns problemas co campesiñado, as terras e os tesouros da Igrexa permitíronlle afrontar os gastos da súa corte.

Promocionou o estudo mediante a creación de escolas en cada vila do ducado, liberou os servos da servidume e fixo imprimir en alemán o catecismo protestante. En 1544, pese a unha oposición, fundou a Universidade Albertina de Königsberg.

Pero os conflitos relixiosos es políticos internos minmaron a saúde de Albert de Brandeburgo, que foi obrigado a renunciar ao poder. O seu fillo Albert Friedrich, sendo aínda menor de idade, tivo que elixir un rexente.

Albert morreu a causa da peste en Tapiau o 20 de marzo de 1568.

### Unión con Brandeburgo

Polo tanto, Albert foi sucedido por Albert Friedrich. Este, que recibira unha boa educación, estaba sufrindo unha profunda alienación mental (loucura), e morreu o 27 de xuño de 1618, sen herdeiro varón.

Á morte do duque Albert Friedrich de Prusia, o ducado pasou ao seu xenro Xoán Sexismundo III de Brandenburgo, esposo de Ana de Prusia. Así, a marca de Brandeburgo e o ducado de Prusia formaron unha unión persoal dinástica coñecida como **Brandeburgo-Prusia**.

Véxase tamén
------------

### Bibliografía

* Bled, Jean-Paul (2007): *Histoire de la Prusse*. París; Fayard. ISBN 978-2-213-62678-9.
* Koch, H. W. (1984): *A History of Prussia.* Londres: Longman. ISBN 0-582-48190-2.
* MacDonogh, Giles (1994): *Prussia*. Londres: Sinclair-Stevenson. ISBN 1-85619-267-9.
* Zayas, Alfred-Maurice de (1994): *A Terrible Revenge: The Ethnic Cleansing of the East European Germans, 1944-1950*. Nova York: St. Martin's Press. ISBN 0-312-12159-8.

### Outros artigos

* Prusia (rexión histórica)
* Reino de Prusia
* Prusia Occidental
* Prusia Oriental
* Imperio alemán

| * v
* c
* e
Coroa do Reino de Polonia Coroa do Reino de Polonia | Voivodatos |
| --- |
| Voivodatos | Bełz (1462-1793)  ·  Bracław (1569-1795)  ·  Brześć Kujawski (s. XIV-1793)  ·  Chełmno (1466-1793)  ·  Cracovia (s. XIV-1795)  ·  Czernihów (1635-1667)  ·  Gniezno (1768-1793)  ·  Inowrocław (1364-1772)  ·  Kalisz (1314-1793)  ·  Kíiv (1569-1793)  ·  Lublin (1474-1795)  ·  Łęczyca (1339-1793)  ·  Malbork (1466-1772)  ·  Mazovia (1526-1795)  ·  Płock (1495-1793)  ·  Podlaquia (1569-1795)  ·  Podolia (1434-1793)  ·  Poznań (s. XIV-1793)  ·  Rawa (1462-1793)  ·  Rutenia (1366-1772)  ·  Sandomierz (s. XIV-1795)  ·  Sieradz (1339-1793)  ·  Volinia (1569-1795) |
| Outras rexións | Bispado de Varmia (1466-1772)  ·  Ducado de Curlandia (1569-1795)   ·  Ducado de Livonia (1569-1621)  ·  Ducado de Prusia (1525-1618)  ·  Ducado de Siewierz (1312-1795)  ·  Lauenburg e Bütow |

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q153091
* WorldCat
* VIAF: 151320801
* GND: 4137053-3
* LCCN: n84115196
* NKC: ge161506

 |